Турция. Не бяха получени отговори от вносителите.
 (22)
 Комисията издири и провери цялата информация, която сметна за необходима за определяне на вероятността за продължаване или повторно възникване на дъмпинга и на вредата, както и за определяне на интереса на Съюза. В съответствие с член 16 от основния регламент бяха извършени контролни посещения в помещенията на следните дружества:
 а)
 производители от Съюза:
 —
 Erne Fittings GmbH Group, Австрия
 —
 Lindemann, Германия
 —
 Vallourec Fittings S.A., Франция
 —
 Virgilio CENA& Figli S.p.A., Италия;
 б)
 производители износители:
 —
 Sardogan Industry and Trade – Mehmet Sardogan, Турция
 —
 RSA Tesisat Malzemeleri San. Tic. A.S., Турция.
 2. ПРОДУКТ, ПРЕДМЕТ НА ПРЕГЛЕДА, И СХОДЕН ПPОДУКТ
 2.1. Продукт, предмет на прегледа
 (23)
 Продуктът, предмет на прегледа, е същият като този при първоначалното разследване, а именно принадлежности за тръбопроводи (различни от отлетите принадлежности за тръбопроводи, фланците и резбованите принадлежности за тръбопроводи) от желязо или стомана (с изключение на неръждаемата стомана), чийто най-голям външен диаметър не превишава 609,6 mm, от вид, използван за челно заваряване или за други цели, класирани понастоящем в кодове по КН ex 7307 93 11, ex 7307 93 19 и ex 7307 99 80 (кодове по ТАРИК 7307931191, 7307931193, 7307931194, 7307931195, 7307931199, 7307931991, 7307931993, 7307931994, 7307931995, 7307931999, 7307998092, 7307998093, 7307998094, 7307998095 и 7307998098) („ПТ“ или „продуктът, предмет на прегледа“).
 2.2. Сходен продукт
 (24)
 Беше преценено, че продуктът, предмет на прегледа, който се произвежда в четирите засегнати държави и се изнася за Съюза, и продуктът, който се произвежда и се продава в Съюза от промишлеността на Съюза, имат едни и същи основни физични и химични характеристики и едни и същи видове основна употреба. Поради това те бяха счетени за сходни продукти по смисъла на член 1, параграф 4 от основния регламент.
 3. ВЕРОЯТНОСТ ЗА ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
 (25)
 В съответствие с член 11, параграф 2 от основния регламент Комисията проучи доколко е вероятно изтичането на срока на действащите мерки да доведе до продължаване или до повторно възникване на дъмпинга от засегнатите държави.
 3.1. Предварителни бележки
 (26)
 Нито един от производителите в Русия, Малайзия и Корея не оказа съдействие при разследването. Освен това двама оказали съдействие турски производители износители представляваха около 50 % от общия турски износ на ПТ за Съюза през разследвания период в рамките на прегледа. Те представляваха около 40 % от установеното за Турция общо производство през разследвания период в рамките на прегледа. Поради това нивото на сътрудничество от Турция бе счетено за ниско.
 (27)
 Комисията информира органите на всяка от четирите засегнати държави, че поради липсата на съдействие може да приложи член 18 от основния регламент, що се отнася до констатациите по отношение на Турция, Русия, Малайзия и Корея. Във връзка с това Комисията не получи коментари или искания за намеса на служителя по изслушванията от органите на четирите засегнати държави.
 (28)
 Поради това в съответствие с член 18, параграф 1 от основния регламент заключенията по отношение на вероятността за продължаване или повторно възникване на дъмпинга бяха основани на наличните факти, и по-конкретно на публично достъпна информация, като например официалните